b"\n_START_ARTICLE_\nSebastiano Mainardi\n_START_SECTION_\nFresc d'un altre m\xc3\xb3n\n_START_PARAGRAPH_\nLa Mare de D\xc3\xa9u el Nen i el petit sant Joan, fixeu-vos en el petit objecte que sura al cel sobre l'espatlla esquerra de Maria. es tracta d'una mena de bombolla en forma de disc, que no pot ser cap mena d'avi\xc3\xb3 en un temps en qu\xc3\xa8 no existien, ni se sospitava que existiria mai cap mena de giny aeron\xc3\xa0utic --tot i que Leonardo Da Vinci aviat faria de les seves--. A sota de l'element volador, molt petit\xc3\xb3, hi ha un pastor que l'est\xc3\xa0 albirant amb una m\xc3\xa0 com a visera, i al seu costat, un gos borda, inquiet, cap a l'objecte. Evidentment, el quadre \xc3\xa9s una del\xc3\xadcia per als especialistes en OVNIS, i si mai aneu al Palazzo Vecchio no us esteu de demanar, sense complexos, per la famosa Madonna dell'UFO. _NEWLINE_S'ha de tenir en compte, per\xc3\xb2, que la interpretaci\xc3\xb3 en clau paranormal de l'element \xc3\xa9s una transposici\xc3\xb3 del nostre imaginari modern. En el Renaixement, els quadres com aquest eren enc\xc3\xa0rrecs, i era normal que els pintors es volguessin lluir amb profusi\xc3\xb3 de detalls, per\xc3\xb2 aquests no podien en cap cas ser gratu\xc3\xafts ni afegits per iniciativa pr\xc3\xb2pia sense tenir res a veure amb el tema que se'ls havia encomanat. Qu\xc3\xa8 \xc3\xa9s, doncs, aquest objecte envoltat de rajos daurats que solca els aires sobre el mar?"